**Uvod u latinsku filologiju - 2.kolokvij**

TEMA 8

Lirika (ljubavne pjesme)

Horati Ars poetica (Epistula ad Pisones, II)

 Ili koristiti pjesnici žele il naslađivat

Ili spojit što je u žiću ugodna, s dobrim.

Pisao ti ma što, bud' kratak, učljivi duh da

Hitro razumije riječ i pamet vjerna je drži.

Čega je preveć, sve to iz prepunih grudi poteče.

Smišljeno zabave radi neka je istini slično...

Sve je dobio glase, tko s ugodnim korisno složi,

Zabavom čitaocu i poukom zajedno služeć.

Takva će knjiga Sozijcem don'jet novaca, pr'jeć će

More i piscu slavnom dug će stvoriti vijek.

**1.** Retorika – vještina lijepog i uvjerljivog iskazivanja govorom

- znanstvena disciplina koja proučava najefikasnije načine građenja govora i upotrebe govorničke vještine

**2.** Dva osnovna stila antičke retorike: 1. azijski (*genus Asiaticum*) – bogat stilskim efektima i s mnoštvom govorničkih ukrasa; 2. atički (*genus Atticum*) – jednostavan i s težnjom da govor slijedi strogu logičku strukturu misli

**3.** Tri vrste govora prema namjeni: 1. sudski govori u parnicama (*genus iudiciale*); državni govori u političkom životu (*genus deliberativum*) i svečani govori (*genus demonstrativum*)

**4.** Dijelovi dobro sastavljena govora:

a) uvod (*exordium*)

b) razlaganje (*narratio*)

c) dokazivanje (*argumentatio*) – pozitivno (*probatio*) ili sadržava u sebi pobijanje protivnikovih dokaza (*confutatio*)

d) zaključak (*peroratio*)

**5.** Postupci u sastavljanju govora: pronalaženje građe (*inventio*), pravilan raspored građe u govoru (*dispositio*), jezično oblikovanje govora (*elocutio*), pamćenje (*memoria*) i samo izgovaranje (*actio* ili*pronuntiatio*). U oblikovanju govora potrebno je obratiti pažnju na čistoću jezika (*puritas*), njegovu jasnoću (*perspicuitas*), primjerenost temi (*aptum*), govorničke ukrase (*ornatus*) i kratkoću izlaganja (*brevitas*)

**6.** Drevno Katonovo načelo *Rem tene, verba sequentur*napušteno u klasičnom razdoblju govorništvapa se razlikuju tri načina govorenja: uzvišeni (*genus sublime*), srednji ili miješani (*genus medium* ili*mixtum*) i niski ili obični (*genus subtile*).

**7.** Retorički i stilski ukrasi – različita jezična sredstva koja služe za isticanje pojedinih misli i za izazivanje pažnje slušalaca i čitalaca – dijele se na trope i figure

Tropi - pojedine riječi ili izrazi u kojima dolazi do neke promjene u njihovu sadržaju u odnosu prema uobičajenoj upotrebi u svakodnevnom govoru (metafora, hiperbola, sinegdoha, litota)

Figure – čitave konstrukcije koje odstupaju od običnih jezičnih pojava (gradacija, anafora, epifora, itd.)

**8.** **Marko Tulije**[**Ciceron**](http://moodle.srce.hr/2016-2017/mod/url/view.php?id=248070) (106.-43. pr. Kr.) – *De oratore*- didaktička rasprava u tri knjige, dijaloška forma, tema dobar govornik; *Orator*- o svojstvima idealnog govornika (mora biti majstor u sva tri stila, mora podjednako dobro vladati i tehničkom stranom govora (ad. 5.); *De optimo genere oratorum* – najbolji govornik je onaj koji poučava (*docere*), pruža zadovoljstvo (*delectare*) i gane slušatelja (*movere*)

**9. Marko Fabije Kvintilijan** (35.-95.) – prvi službeno plaćeni nastavnik retorike; *Institutio oratoria*(Obrazovanje govornika) – u 12 knjiga – odgoj i školovanje govornika od rođenja do zrelosti

TEMA 9

ANTIČKI ROMAN

**1.** Roman – termin posuđen iz novovjekovne znanosti o književnosti da bi se označila skupina proznih antičkih tekstova upadljive fabularne sličnosti (ljubav dvoje mladih – događaj koji to stanje remeti – brojne peripetije – sretan ishod u vidu braka ili ponovne veze)

Prije nego što se ustalio naziv »roman« (i postao književno-teorijski termin) pisana su djela u tradiciji romana

Takav prijenos termina uvjetovan je ne samo činjenicom da antička znanost tekstove tih obilježja nije nikako posebno imenovala, nego i time što se antički roman može smatrati i tipološkim i generičkim prethodnikom novovjekovnog romana

Antički roman – tvorevina helenizma;

Autori: Hariton, Ksenofont Efeški, Ahilej Tatije, Longo, Heliodor (grčki); Petronije i Apulej (rimski)

**2**. Latinski satirični roman /karaktera/ razvio se od grčkog ljubavnog romana (ali uz različitosti)

Fabula: glavna ličnost putuje i doživljava razne (između ostalog i ljubavne avanture), te pod krinkom opisa ljudi i ćudi tuđih gradova satirično opisuje karakter svoje sredine

Zajednička crta: avanturistički element

**3.** Karakteristike avanturističkog romana: radnja se redovito događa na putu

- kompozicija vrlo slaba – niz doživljaja grupiranih oko jedne osobe

- pisan je za i čitaju ga ljudi nižih socijalnih slojeva (»niski« žanr – ono što danas zovemo šund- literaturom)

- jezik romana odgovara sadržaju – blizak narodnom govornom jeziku

**4**. Predstavnici: **Apulej, Lucije** – 2. st. iz Madaura u Numidiji (danas Alžir); studirao u Kartagi i Ateni, znao latinski i grčki; većinu vremena proveo u Africi

najglasovitije djelo: ***Metamorphoses* ili *Asinus aureus* (Pretvorbe ili Zlatni magarac)** – roman (11 knjiga) o čovjeku pretvorenom u magarca i njegovim doživljajima, na osnovi grčkih predložaka

- niz samostalnih novela (najpoznatija o Amoru i Psihi) povezanih osnovnim tokom radnje u cjelinu

- pisan u 1. licu (Lucije, Grk iz Korinta – iskušava djelovanje čarolija, ali umjesto u pticu pretvara se u magarca te doživljava mnogobrojne peripetije)

- jezik: *Africitas*, *tumor Africus*

- motiv: pretvorba u magarca s ljudskom moći razumijevanja (na taj način, kao životinja, vidi svašta, jer nitko na njega ne obraća pažnju)

- motiv »nevidljivosti« pogodan za izvor zapleta i satiru

ostale karakteristike: autobiografske crte, mistična simbolika, alegoričnost događaja

**Petronije Arbiter, Gaj**– 1. st. – *arbiter elegantiae* (sudac ukusa) na Neronovu dvoru; upleten u Pizonovu urotu protiv cara, prisiljen na samoubojstvo (66. n.e.)

- roman (16 knjiga) – *Saturae* ili *Satiricon* – u stilu menipske satire – mješavina proze i stiha

- zgode Enkolpija koji luta po italskim gradovima u kojima doživljava razne pustolovine

- roman je sačuvan fragmentarno (najveći odlomak *Cena Trimalchionis* – Trimalhionova gozba – 1650. pronađen u Trogiru u kući Marina Statilića, a objavljen zaslugom humanista Ivana Lučića u Padovi)

## *-Petronije, Satirikon*

## *-Zodiacus*

## *-Pinocchio (pretvara se u magarca)*

## TEMA 10 (Cicero)

## *-Govor Vlade Gotovca*

TEMA 11

Lukijan (120.-180. po Kr.) – Kako treba pisati povijest?

Evo dakle kakav bi prema mome mišljenju trebao biti povjesničar: neustrašiv, nepodmitljiv, slobodan, prijatelj istine i otvorene riječi, čovjek koji kaže kruh kruhu, a vino vinu, čovjek koji neće nikada radi prijateljstva ili mržnje popustiti ili nijekati, nekoga žaliti ili se stidjeti ili nekoga omalovažavati; on mora biti pravedan sudac, dobrohotan sa svima, nikad spreman popustiti jednoj strani više nego što ona to zaslužuje; čovjek koji kada piše nema domovine, ni grada, ni vladara; čovjek koji se ne pita što će misliti ovaj ili onaj, nego izlaže ono što se dogodilo.

[**Ciceron**](http://moodle.srce.hr/2016-2017/mod/url/view.php?id=248070)**De oratore**

Ciceronis In Catilinam I

Ciceronis Pro Archia poeta

Historia est testis temporum, lux veritatis, vita memoriae, magistra vitae, nuntia vetustatis.

RIMSKA HISTORIJOGRAFIJA

- znanstveno izučavanje prošlih događanja nekog društva, zajednice ili pojedinca

- prvi iskazi historijskih iskustava kod Grka sačuvani u mitovima i epovima

- kod Rimljana pojavljuje se ep (Nevije *Bellum Punicum*), ali i prvi prozni spisi na grčkom jeziku – povijesnog karaktera koji prikazuju rimsku povijest od osnutka Rima do svog doba po godinama (*Annales*) – autori se nazivaju analisti (stariji i mlađi)

Stariji analisti – predstavljaju grčkom svijetu rimsku povijest i ratove s Kartagom u duhu rimske politike

-Kvint Fabije Piktor (*Quintus Fabius Pictor*), 3. st. pr. Kr. – sastavlja povijest Rima na grčkom (rimsku prošlost veže uz grčke legende), opisuje i Punske ratove i suvremene odnose Kartage i Rima

-Lucije Cincije Aliment (*Lucius Cincius Alimentus*), Aul Postumije Albin (*Aulus* *Postumius* *Albinus*), -Gaj Acilije (*Gaius* *Acilius*), Lucije Kalpurnije Pizon Frugi (*Lucius* *Calpurnius* *Piso* *Frugi*)

Mlađi analisti – manje precizni i pouzdani od starijih, novelistički prikazuju događaje; autori iz Sulina doba (Kvint Klaudije Kvadrigarije, Valerije Ancijat, Gaj Licinije Macer)

-Marko Porcije Katon Stariji (*Marcus Porcius Cato Maior*, 234-149. pr. Kr.) – rimski političar, govornik i književnik**,**začetnikrimskog proznog izraza

Podrijetla (*Origines*) – prvo pravo historiografsko djelo na latinskom; povijest Rima i italskih gradova od njihova osnutka; prekid s analistima (pisano na latinskom i podijeljeno po tematskim cjelinama, a ne po godinama)

O poljodjelstvu (*De agri cultura*) – najstariji očuvani rimski prozni tekst

**Najznačajniji historiografi:**

* Gaj Julije Cezar (*Gaius Iulius Caesar*, 100.-44.) – monografije o galskom (*Commentarii* *de bello Gallico*, 7 knjiga) i građanskom ratu (*Commentarii de bello civili*, 3 knjige) (u službi vlastite politike, ali s povijesno važnim podacima)
* Kornelije Nepot (*Cornelius Nepos*, 1. st. pr. Kr.)– biografije slavnih ličnosti (*De viris illustribus)*
* Gaj Salustije Krisp (*Gaius Sallustius Crispus,*86.-35. ) – *De coniuratione Catilinae* i *Bellum Iugurthinum*
* Tit Livije (*Titus Livius*, 59. pr. Kr. – 17.) – *Ab Urbe condita* – prikaz rimske povijesti od njezinih početaka do 9. g. pr. Kr. u 142 knjige (sačuvano 35 knjiga i nešto fragmenata)
* Kornelije Tacit (*Cornelius Tacitus*, 1./2. st.)– vrhunac historiografije *Annales* i *Historiae*
* Gaj Svetonije Trankvil (*Gaius Suetonius Tranquillus,*1./2. st.) – *De vita Caesarum*- biografije rimskih careva od Cezara do Domicijana i *De viris illustribus*(sačuvane pojedine biografije)

**Njihove karakteristike:**

1. Gaj Julije Cezar – uzor piscima vojne povijesti; od Napoleona proglašen udžbenikom ratnog umijeća; sažet, jasan i jednostavan stil.

2. Gaj Salustije Krisp – sljedbenik Tukidida – povijest je grana etike, odnosno govorništva; kao osnovne pokretače političkih događanja uzima moralne činitelje; utjecaj na srednjovjekovlje (osobito govori kao primjer dobra i zla)

3. Tit Livije – rodoljubno ističe vrline i postignuća rimske republike (slaveći i Augusta i Tiberija); njegovo djelo potvrđuje gledište da je antička historiografija grana govorništva; veliki uspjeh u humanizmu

- zbirke primjera za pouku suvremenika pomoću prikaza moralnog i političkog držanja istaknutih pojedinaca te njihovih izmišljenih govora

4. Kornelije Tacit – najveći domet historiografije za Rimskog carstva

- biografija svojeg tasta Agrikole i daje etnografski opis Germanije

*historiae* – pripovijesti o različitim događajima kojima je autor sam prisustvovao ili o njima doznaje iz pouzdanih izvora

*annales* – pregled povijesnih događanja zabilježenih po godinama

Povijesna zbivanja usmjerava sudbina, a pojedinačni događaji ovise o ljudskim strastima

*sine ira et studio* – nije provedena u praksi

5. Kornelije Nepot- važno mjesto u historiografiji zauzimaju biografije – želja za poučnošću; najstariji poznati pisac biografija; piše u duhu grčke tradicije; karakter čovjeka određuje njegovu sudbinu i prava se ljudska narav vidi u djelima

6. Gaj Svetonije Trankvil – prekid s dosadašnjom tradicijom biografija i stvaranje obrasca koji su preuzeli srednji vijek i kasnija razdoblja

RIMSKA HISTORIOGRAFIJA prezentacija:

Povijest četvrtkom

* Često pomislim kako je čudno što je tako dosadna, budući da je veći njezin dio zasigurno izmišljen.
* Povijest – nešto između “objektivne kompilacije činjenica” i “subjektivnog proizvoda povjesničareva uma”.

Gaj Julije Cezar

* Alea iacta est. – Kocka je bačena.
* Aut Caesar aut nihil. – Ili Cezar ili ništa.
* Etiam tu, mi fili Brute! – Zar i ti, sine Brute!
* Libenter homines id, quod volunt, credunt. – Ljudi rado vjeruju u ono što žele.
* Veni, vidi, vici! – Dođoh, vidjeh, pobjedih!

Gaj Salustije Krisp

* Concordia parvae res crescunt, discordia maxumae dilabuntur. – Slogom rastu male stvari, a i najveće neslogom propadaju.
* Idem velle atque idem nolle, ea demum firma amicitia est. – Isto željeti i isto ne željeti, to je uistinu čvrsto prijateljstvo.
* Maria montesque polliceri. – Obećavati brda (mora) i planine.
* Non exercitus neque thesauri praesidia regni sunt, verum amici. – Nisu vojska i blago zaštita kraljevstva, nego prijatelji.

Kornelije Nepot

* *Catulli Carmina 1*

Cui dono lepidum novum libellum  
arida modo pumice expolitum?  
Corneli, tibi: namque tu solebas  
meas esse aliquid putare nugas.  
Iam tum, cum ausus es unus Italorum  
omne aevum tribus explicare cartis...  
Doctis, Iuppiter, et laboriosis!  
Quare habe tibi quidquid hoc libelli—  
qualecumque, quod, o patrona virgo,  
plus uno maneat perenne saeclo!

Tit Livije

* Periculum in mora. – Opasnost je u čekanju.
* Potius sero quam numquam. – Radije kasno nego nikad.
* Melior tutiorque est certa pax quam sperata victoria. – Bolji je i pouzdaniji siguran mir, nego pobjeda kojoj se nadamo.

Kornelije Tacit

Gaj Svetonije Trankvil

* Vulpes pilum mutat, non mores. – Vuk (lisica) dlaku mijenja, ćud nikada

CITATI:

**SALUSTIJE**

a) Marijev govor u «Ratu s Jugurtom» (*Bellum Iugurthinum)* (C.85) – Marije suprotstavlja vlastite zasluge i dostignuća naslijeđenim povlasticama ljudi višeg staleža i predstavlja se kao običan čovjek iz puka:

Ne mogu tome za dokaz pokazati obrazine niti trijumfe niti konzulate svojih predaka, ali, zahtijeva li stvar, mogu pokazati koplja, zastavu, kolajne i druga vojnička odlikovanja, a pored toga i ožiljke na prsima. To su moje obrazine, to je plemstvo, ne ostavljeno meni u nasljedstvo, kao njihovo njima, nego ono što sam ja svojim vlastitim naporima i pogibeljima priskrbio. Nisu kićene moje riječi: malo ja to cijenim. Njima se hoće vještine, da sramotna djela prikriju govorom. Nisam proučio niti grčkih knjiga, slabo mi se sviđalo učiti ih jer za vrlinu nisu nimalo koristile ni njihovim učiteljima (...) Kažu da sam prostak i čovjek neotesana ponašanja jer premalo znalački priređujem gozbu, a nemam ni bilo kakva glumca ili kuhara koji bi me stajao više nego upravitelj imanja.

b) "Rat s Katilinom" *Bellum Catilinae* (C.10)

Najprije je, stoga, porasla žudnja za vlašću, potom za novcem: to je postalo kao kakav uzrok svih zala. Jer lakomost je uništila vjeru, poštenje i ostale dobre osobine; umjesto njih naučila je ljude oholosti, okrutnosti, prezirati bogove, sve držati na prodaju. Država se preobrazila, a vlast se od vrlo pravedne i čestite pretvorila u okrutnu i nepodnošljivu.

**CEZAR**

a) "O galskom ratu" *De bello Gallico*

**KORENLIJE NEPOT**

*De viris illustribus*

**LIVIJE**

Od osnutka grada - *Ab Urbe condita*

Žene su zbog odijevanja izašle na ulične prosvjede 195. pr. Kr. Predloženo je da se opozove *Lex Oppia*, zakon o rakoši nametnut ženama za punskih ratova, ali tribuni su to spriječili. Žene izlaze na ulice, a Marko Katon (u Livijevoj interpretaciji) drži govor:

Građani Rima, kad bi se svaki od nas potrudio da zadrži prava i dostojanstvo muža prema vlastitoj ženi, imali bismo manje teškoća s cijelim ženskim rodom. Kako stvari stoje, naša je sloboda, koju je u domovima svrgnula ženska neposlušnost, sada prigušena i zgažena i ovdje na Forumu. Zbog toga što ih nismo držali pod paskom pojedinačno, sad nas zastrašuju zajedno.  
Naši su preci svim ženama branili da sklapaju čak i privatne poslove bez skrbnika koji će ih zastupati; žene su morale biti pod paskom očeva, braće ili muževa. Ali mi im (neka nas bogovi sačuvaju) dopuštamo čak i da sudjeluju u državnim poslovima, da se pojavljuju i na Forumu i sudjeluju na našim skupovima i skupštinama! Što li sada rade na ulicama i na uličnim uglovima?... dajete slobodu njihovoj razularenoj prirodi, toj neukroćenoj životinji, i onda očekujete od njih da same ograniče svoju razularenost! Ako im ne nametnete tu granicu, ona je posljednja prepreka koju ženama nameće zakon ili običaji na koje su ogorčene. Ono što žele jest potpuna sloboda, ili - ako ćemo govoriti iskreno - potpuna razularenost.

**TACIT**

Historiae

2. Prihvaćam se djela bogata nesrećama, puna strašnih bitaka, razdora i buna, čak i u miru užasna.Četiri cara smaknuta mačem, tri građanska rata,više vanjskih ratova, a ponajčešće i jednih i drugih istovremeno. Uspjesi na Istoku, neuspjesi na Zapadu, uznemiren Ilirik, Galije nepouzdane, Britanija pokorena i smjesta napuštena; podigla se na nas plemena Sarmata i Sveba, proslavio se svojim i našim porazima Dačanin.Umalo se na oružje ne digoše i Parti, zavedeni vještom varkom lažnoga Nerona. Italija sasvim dotučena novim nesrećama ili onima koje se ponoviše nakon dugog niza vjekova. Progutana ili zatrpana preplodna obala Kampanije i grad opustošen požarima u kojima su uništena najstarija svetišta, a i sam Kapitolij spaljen rukama građana;oskrvnjeni sveti obredi, nečuvena preljubništva, more puno prognanika, školjevi okaljani prolivenom krvlju. U gradu još groznije mahnitanje. Plemstvo, bogatstvo, počasti -i skrivane i pokazivane - krivice, a zbog vrlina -najizvjesnija smrt. Nagrade prokazivačima ne manje omražene negoli njihovi zločini. Jedni se dokopali kao plijena svećeništva i konzulata, drugi upraviteljstava i tajnog utjecaja i sve progonili i upropaštavali iz mržnje i straha. Robovi podmićeni protiv gospodara, oslobođenici protiv zaštitnika,napokon, i one koji nisu imali neprijatelja upropastiše prijatelji.

3. Ne bijaše vijek ipak tako lišen vrlina da ne bi pokazao i dobrih primjera. Pratile su izbjeglu djecu majke, išle za muževima u progonstvo žene;smioni srodnici, postojani zetovi, nepokolebiva,čak i na mukama, vjernost robova; krajnje nevolje i smrtne opasnosti znamenitih muževa hrabro podnesene, a svršeci života dostojni proslavljenih smrti pradjedova. Pored mnogovrsnih nesreća čovječanstva kobna znamenja na nebu i zemlji, i opomene munja i proročanstva budućih događaja, radosna i žalosna, dvosmislena i očita. I nikad naime nije strašnijim porazima rimskog naroda i jasnijim znakovima potvrđeno da bogovima nije na brizi naša sigurnost nego osveta.

TEMA 12

MARCIJAL I RIMSKI EPIGRAM

- grč. *epigramma* (natpis); prvotno natpis u stihu na nadgrobnim pločama, zavjetnim darovima i sl.

- u Grčkoj je epigram vrlo rano dobio književni oblik kratke lirske pjesme najraznovrsnije tematike (didaktička, ljubavna, invektivna, pohvalna, itd.)

- epigram je izvorna i jedinstvena grčka tvorevina, čiji razvoj nije dovršen u Grčkoj, nego u Rimu

- prvi veći epigramatičar Simonid s Keja (glasoviti korski liričar, 6/5 st.pr.Kr.), čiji su epigrami još uvijek bili namijenjeni izvornoj svrsi.

- Marko Argentarije - Rimljanin Augustova doba koji je pisao epigrame na grčkome

- Lukilije - neznatno stariji Marcijalov suvremenik i autor grčkoga rugalačkog (skoptičkog) epigrama

- Katul (1.st.pr.Kr.) - prethodnik o kojem Marcijal govori s najviše poštovanja, ali ne i njegov izravni uzor

**Marcijal**

**-**(Marko Valerije Marcijal – *Marcus Valerius Martialis*, oko 40 – 102 god.) nije tvorac ove pjesničke vrste, međutim on je utjecao na percepciju žanra u suvremenika, a i na njegovu sudbinu u novom vijeku.

- djela: *Liber de spectaculis* , *Xenia*, *Apophoret*  i još dvanaest knjiga epigrama bez posebnog naslova (*Epigrammata*).

--karakteristike Marcijalovih epigrama:

-trodjelna struktura: uvod ili čvrsta formula; usporavanje, poenta

-karakteristike: kratkoća, sažetost, efekt začudnosti, poenta

-dijaloška razina – dva komunikacijska akta (unutar epigrama; izvan epigrama; pošiljalac poruke isti – miješanje realnosti i fikcije – poznato iz stare atičke komedije

- pisac se i direktno obraća publici

- većina epigrama je pisana u elegijskom distihu, zatim u falečkom jedanaestercu, povremeno se javljaju holijambi, tri jampske epode.

**Skoptički epigram prezentacija:**

* izrugivanje u osnovi, komika, smiješno
* ismijavanje raznih tipova ljudi, moralnih i tjelesnih mana, određenih pojava iz društvenog i privatnog života

Humor u antici

* “Filogel” – “Ljubitelj smijeha” – zbirka nastala vjerojatno u 4. st. (s mnogo različitih slojeva) – pripisuje se Hijeroklu i Filagriju – proširili zbirku koju je sastavio mimograf Filistion – 263 vica napisana na starogrčkom
* - vicevi podijeljeni na nekoliko skupina
* a) 103 vica – skholastikós – pametnjaković
* b) karakterne osobine
* c) pripadnost gradu
* d) tjelesne i duhovne osobine

Književna obrada. skopički epigram

* ***Marcus Valerius Martialis*** (38./40.- 102./104. n.e.)

Sve je Likorida već sahranila znanice svoje.

Sretan bio bih muž moju da suprugu zna. (IV,24)

Vješto Dazije broji kupače: od sisate one

karte je tražio tri. Mirno je platila sve! (II,52)

* ***Raymundus Cunichius*** (Dubrovnik, 1719. – Rim, 1794.)

Nitko ne uzima ženu bez miraza. Pitaš me zašto.

Nitko jer nije lud mukte da uzima zlo. (XXVII)

Napokon našli smo dijel od cjeline veći, jer veća

Negoli Hermokrat cijel njegova grba je baš. (XIII)

Vic i skopički epigram

Sličnosti:

* sadržaj
* struktura (trodjelna)
* dijaloška forma
* neizravna formuliranost poente

- u životu u širokoj skali mogućnosti

komično – dan tip ostvarenja smiješnog u dimenziji umjetničkog doživljaja

komika svakodnevice – narušavanje nekog poretka koje predstavlja dio svakodnevnog života

smiješno – sve što izaziva smijeh i pojavljuje se u

-teorija

* Izgubljena djela: Aristotel i Teofrast
* Predsokratovci - osuđuju smijeh uperen protiv nesretnika (reakcija na “homerski svijet bogova”)
* Aristotel - smijeh je poticaj duhu i izaziva sretno raspoloženje i dobrohotnost – sudjelovanje drugih u tom sretnom raspoloženje
* kritizira invektivu i prostački govor iz stare komedije Aristofanova tipa
* Ciceron – osuđuje invektivu, za humor je potreban *ingenium*
* Govornika treba poučiti što ne treba činiti, odnosno kako se ne treba ismijavati
* Kvintilijan – odvaja “prikladan” od “neprikladna” smijeha
* Nesuglasje između teorije i prakse
* **Osnovni zahtjev: bezbolnost ismijavanja - neodrživ**

Treba li nam još filologija?

Nervozna uznemirenost našeg suvremenog svijeta, njegova obuzetost samim sobom i prezentnim problemima, koji se neprestano obnavljaju, rastu i gomilaju, nesumnjivo je antiku i antičku civilizaciju u cjelini gurnula na margine društvenog interesa; a kad je riječ o nama i našem društvu, antika je i na marginama društvene svijesti. I doista, što može biti marginalnije od jednog davno prohujalog svijeta, nadiđenog i djelomično nespoznatog, svijeta doslovno u ruševinama, čiji nam ostaci - bar na prvi pogled - uopće ne pomažu da pronađemo odgovore na pitanja što nam ih tako intenzivno postavlja naša sadašnjost? Ali, odnos bi se mogao - ne samo iz težnje da se izvede retorički paradoks - postaviti i sasvim drugačije: premda to zvuči odviše evropocentrično (no za nas je svakako točno), moglo bi se - u određenoj perspektivi - reći da je cijela naša evropska ("zapadna"?) civilizacija izrasla zapravo na marginama antike, jer je gotovo sva svoja dostignuća i spoznaje nadograđivala na jezgro koje su oblikovali Grci i Rimljani. Na taj način mi bismo se sami našli na marginama, s kojih više i ne nastojimo prići bliže središtu

**MARCIJAL I RIMSKI EPIGRAM**

Hic est quem legis ille, quem requiris,

toto notus in orbe Martialis

argutis epigrammaton libellis:

cui, lector studiose, quod dedisti

viventi decus atque sentienti,

rari post cineres habent poetae.

To je onaj kog čitaš, kojeg tražiš,

poznat posvud po svijetu već Marcijal

po epigramu britkom, punom duha.

Njemu dao si, revni čitaoče,

slavu još za života kakvu steknu

rijetki pjesnici čak i poslije smrti!

Sunt bona, sunt quaedam mediocria, sunt mala plura quae legis hic: aliter non fit, Avite, liber.

Ima epigrama dobrih i osrednjih, Avite, ovdje.

Loših je više, znam. Knjigama takva je kob.

*Načini postizanja komičnog i smiješnog*

**I Komika karaktera**

Unguentum fuerat, quod onyx modo parva gerebat: olfecit postquam Papylus, ecce, garum est.

Parfem je nedavno bio u oniksnoj bočici. U nju Papil je gurnuo nos: smrdi po ribama sad!

**II Komika situacije**

Ventris onus misero, nec te pudet, excipis auro, Basse, bibis vitro: carius ergo cacas.

Crijeva olakšavaš, Baso, bez stida u posudu zlatnu, staklenu imaš za žeđ! Ulažeš više u drek!

**III Komika riječi**

Cinnam, Cinname, te iubes vocari. Non est hic, rogo, Cinna, barbarismus?

Tu si Furius ante dictus esses,

Fur ista ratione dicereris.

Tražiš, Ciname, da te »Cinom« zovu.

Cina, zaboga, to je barbarizam!

Po toj logici, da je tvoje ime

bilo Tatije, sad bi »Tat« se zvao!

Novit loturos Dasius numerare: poposcit

Mammosam Spatalen pro tribus: illa dedit.

Vješto Dazije broji kupače: od sisate one karte je tražio tri. Mirno je platila sve!